# Baadur Jobava

Baadur Jobava (en georgià: ბაადურ ჯობავა); (nascut el 26 de novembre de 1983), és un jugador d'escacs georgià, que té el títol de Gran Mestre des de 2001. El seu germà petit, Beglar Jobava, és també escaquista, amb el títol de Mestre Internacional.
Va començar a ser especialment conegut per les seves preparacions casolanes, quan va guanyar n'Ievgueni Baréiev en una línia preparada de la Caro-Kann que va allargar-se fins a 34 jugades i obligà el seu rival a abandonar. A l'Olimpíada de 2004 va vèncer d'una manera similar el jugador d'elit Aleksandr Grisxuk. D'entre els Grans Mestres contemporanis, és el que té el més alt percentatge de sacrificis guanyadors, d'acord amb la base de dades de chessgames.com.
A la llista d'Elo de la FIDE del febrer de 2022, hi tenia un Elo de 2588 punts, cosa que en feia el jugador (en actiu) número 1 de Geòrgia, i el número 257 del rànquing mundial. El seu màxim Elo va ser de 2734 punts, a la llista de setembre de 2012 (posició 20 al rànquing mundial).

## Resultats destacats en competició

El seu major èxit internacional es produí el 2003, quan va guanyar el fort Obert de Dubai amb 7/9 punts.
En Jobava va participar en el Campionat del món de 2004, disputat per sistema eliminatori a Trípoli, però fou eliminat en primera ronda per en Ruben Felgaer. Va guanyar el Campionat de Geòrgia el 2003 i el 2007. Va guanyar la segona Samba Cup a Skanderborg, Dinamarca, el 2005. A finals d'any, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una actuació raonable, tot i que fou eliminat en tercera ronda (setzens de final) per Serguei Rublevski.
El 2006 va assolir diversos èxits importants, com guanyar la Railyaway Hotel Cup i el prestigiós Aeroflot Open, el més fort obert d'escacs del món. El 2007, fou segon al fort III "Torneig de les estrelles" dins el sisè Festival Internacional d'escacs de Benidorm
El 2009 fou tercer al Campionat d'Europa individual celebrat a Budva (Montenegro), darrere de Ievgueni Tomaixevski i de Vladímir Malakhov. El 2010 va millorar el resultat al següent Campionat d'Europa individual, celebrat a Rijeka (Croàcia), ja que hi fou segon, rere Ian Nepómniasxi i per davant d'Artiom Timoféiev.
El febrer de 2011 guanyà el torneig «Llac Sevan» a Martuni. Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una mala actuació; avançà fins a la tercera ronda, quan fou eliminat per Dmitri Iakovenko (2-0).
El febrer de 2014 fou 1r-3r (primer en el desempat) al Memorial David Bronstein jugat a Minsk (Belarús) amb 7 punts de 9, empatat al capdavant amb Serhí Fedortxuk i Mikhailo Oleksienko.
El setembre de 2015 fou tercer del 22è Festival d'Abu Dhabi amb 7 punts de 9, amb els mateixos punts que Nils Grandelius, Martyn Kravtsiv, Oleksandr Aresxenko i Richard Rapport però amb tercer millor desempat.
El maig 2016 fou 3-5è (tercer en el desempat) del Campionat d'Europa individual, a Đakovica (Kosovo), amb 8 punts d'11, els mateixos punts que David Navara i Francisco Vallejo Pons (el campió fou Ernesto Inàrkiev). El juny de 2016 fou tercer a la Copa del President del Kazakhstan, de semiràpides, celebrada a Almaty (el campió fou Farrukh Amonatov).

### Participació en Olimpíades d'escacs

En Jobava ha participat, representant Geòrgia, en cinc Olimpíades d'escacs, totes les celebrades entre els anys 2000 i 2008 (amb un total de 29 punts de 45 partides, un 64,4%). Va obtenir la medalla d'or individual a l'Olimpíada d'escacs de 2004, amb una excel·lent puntuació de 8½/10.
Taula de participacions en olimpíades :
| Any | Olimpíada | Ciutat | Elo propi | Tauler | Partides | Guanyades | Taules | Perdudes | % |
| 2000 | XXXIV Olimpíada | Istanbul | 2503 | 2n suplent | 7 | 5 | 0 | 2 | 71,4% |
| 2002 | XXXV Olimpíada | Bled | 2570 | 4t | 8 | 3 | 1 | 4 | 43,8% |
| 2004 | XXXVI Olimpíada | Calvià | 2614 | 4t | 10 | 7 | 3 | 0 | 85,0% |
| 2006 | XXXVII Olimpíada | Torí | 2646 | 1r | 10 | 4 | 3 | 3 | 55,0% |
| 2008 | XXXVIII Olimpíada | Dresden | 2664 | 1r | 10 | 5 | 3 | 2 | 65,0% |

## Referències

* ↑ «Entrevista amb en Baadur Jobava» (en rus). ChessPro. [Consulta: 27 abril 2010].
* ↑ Partida Baadur Jobava vs Ievgueni Baréiev Copa europea de clubs de 2003. Defensa Caro-Kann, variant clàssica (B19) 1-0 ChessGames.com
* ↑ «Biografia de Baadur Jobava al lloc web del Festival Internacional Corus 2006» (en anglès). CorusChess.com, 2006. Arxivat de l'original el 28 de setembre 2007. [Consulta: 31 agost 2010].
* ↑ «Estadístiques al lloc web de chessgames» (en anglès). Chessgames.com. [Consulta: 31 agost 2010].
* ↑ «"Rànquing d'escaquistes per federació: Geòrgia"» (en anglès). lloc web de la FIDE. [Consulta: 10 febrer 2022].
* ↑ Posició al rànquing mundial i evolució Elo de Baadur Jobava «benoni.de» (en alemany). Arxivat de l'original el 2013-12-03. [Consulta: 24 novembre 2013].
* ↑ «Reportatge del torneig de Dubai al lloc web de la FIDE» (en anglès). Fide.com, 01-07-2003. [Consulta: 27 abril 2010].
* ↑ «World Chess Championship 2004 FIDE Knockout Matches» (en anglès). Quadres de resultats dels matxs pel Campionat del món de la FIDE de 2004, a Líbia. FIDE. [Consulta: 29 desembre 2012].
* ↑ «Dades del Campionat de Geòrgia 2003 al lloc web de la FIDE» (en anglès). Fide.com.
* ↑ «Dades del Campionat de Geòrgia 2007» (en anglès). The Week in Chess 646, 2007. Arxivat de l'original el 10 de maig 2007. [Consulta: 31 agost 2010].
* ↑ «Jobava guanya la Samba Cup a Dinamarca» (en anglès). Chessbase.com, 29-10-2005. [Consulta: 31 agost 2010].
* ↑ Lloc web oficial de la Copa del món de 2005 (anglès)
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ The Week in Chess 580 Arxivat 2007-10-07 a Wayback Machine. (anglès)
* ↑ «Dades del torneig: Railyaway Hotel Cup 2006» (en anglès). Fide.com, 2006.
* ↑ «Baadur Jobava guanya l'Aeroflot Open» (en anglès). Chessbase.com, 18-02-2006. [Consulta: 31 agost 2010].
* ↑ «Resultats de l'Aeroflot Open 2006» (en anglès). The Week In Chess 589, 2006. Arxivat de l'original el 13 d’octubre 2012. [Consulta: 31 agost 2010].
* ↑ Es tractava d'un torneig amb quatre participants, que acabaren en l'ordre següent: 1r Vladimir Malakhov (2690), 2n Baadur Jobava (2644), 3r Vladislav Tkatxov (2661)i 4t Serhí Fedortxuk (2645).Chess Festival in Benidorm – where a new genre is born, Chessbase, 21 de desembre de 2007 (en anglès). Consultat el dia 9 de novembre de 2011 (anglès)
* ↑ «Lloc web oficial del 10è Campionat d'Europa, Budva, 2009» (en anglès). Eurobudva2009.com, 2009. Arxivat de l'original el 11 de febrer 2010. [Consulta: 31 agost 2010].
* ↑ «Notícia sobre el Campionat d'Europa individual 2010» (en anglès). The Week In Chess, 2010. [Consulta: 31 agost 2010].
* ↑ «Quadre de classificació i resultats del Campionat d'Europa individual 2010» (en anglès). chess-results.com, 2010. [Consulta: 31 agost 2010].
* ↑ «Ian Nepomniachtchi is European Chess Champion». Chessdom. Arxivat de l'original el 23 de març 2010. [Consulta: 1r setembre 2010].
* ↑ Resultat del Campionat d'Europa al lloc web de ChessBase (anglès)
* ↑ Nadanian, Aixot. «Lake Sevan 2011 - Jobava wins volcanic event». ChessBase.com, 02-08-2011. [Consulta: 1r desembre 2014].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 25 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 25 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 25 novembre 2011].
* ↑ «Three winners in Minsk». chessbase.com. [Consulta: 25 setembre 2016].
* ↑ «Nils Grandelius wins Abu Dhabi Masters Chess Championship». chessdom.com. [Consulta: 7 setembre 2015]. (anglès)
* ↑ «17th European Individual Chess Championship». chess-results.com. [Consulta: 23 maig 2016].
* ↑ McGourty, Colin. «Amonatov shocks stars to win $30,000 Eurasian Cup» (en anglès). [Consulta: 2 maig 2020].
* ↑ Olimpbase:: Fitxa de Baadur Jobava Competicions per equips [Consulta 1 setembre 2010]
* ↑ OlimpBase :: Base de dades d'olimpíades d'escacs (anglès)

## Enllaços externs

* Posicions crítiques de les seves partides a «wtharvey.com». [Consulta: 1r setembre 2010]. (anglès)
* Estimació Elo de Baadur Jobava a «chessmetrics.com». [Consulta: 1r setembre 2010]. (anglès)